CELEX: 62012CN0092
Language: sk
Date: 2012-02-17 00:00:00
Title: Vec C-92/12: Návrh na začatie prejudiciálneho konania, ktorý podal High court of Ireland (Írsko) 17. februára 2012 — Health Service Executive/SC, AC

5.5.2012   
            
            
               SK
            
            
               Úradný vestník Európskej únie
            
            
               C 133/18
            
         Návrh na začatie prejudiciálneho konania, ktorý podal High court of Ireland (Írsko) 17. februára 2012 — Health Service Executive/SC, AC
   (Vec C-92/12)
   2012/C 133/33
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   High court of Ireland
   
      Účastníci konania pred vnútroštátnym súdom
   
   
      Žalobca: Health Service Executive
   
      Žalovaní: SC, AC
   
      Prejudiciálne otázky
   
   
               1.
            
            
               Spadá rozhodnutie o držaní dieťaťa na určitú dobu v zariadení poskytujúcom liečebnú a výchovnú starostlivosť v inom členskom štáte do vecnej pôsobnosti nariadenia Rady č. 2201/2003 (1)?
            
         
               2.
            
            
               V prípade kladnej odpovede na prvú otázku, aké povinnosti vyplývajú z článku 56 nariadenia Rady č. 2201/2003, pokiaľ ide o konzultačnú povahu a schvaľovací mechanizmus s cieľom zaručiť účinnú ochranu dieťaťa, ktoré má byť držané za týchto podmienok?
            
         
               3.
            
            
               Pokiaľ súd členského štátu nariadil umiestnenie dieťaťa do zariadenia domovskej starostlivosti iného členského štátu na určitú dobu a obdržal schválenie tohto štátu podľa článku 56 nariadenia Rady č. 2201/2003, má byť rozhodnutie súdu nariaďujúceho umiestnenie dieťaťa do zariadenia v inom členskom štáte na určitú dobu uznané a/alebo vyhlásené za vykonateľné v tomto inom členskom štáte na to, aby mohlo byť toto umiestnenie vykonané?
            
         
               4.
            
            
               Má rozhodnutie súdu nariaďujúce umiestnenie dieťaťa do zariadenia domovskej starostlivosti iného členského štátu na určitú dobu, ktoré tento členský štát schválil v súlade s článkom 56 nariadenia Rady 2201/2003, právne účinky v tomto inom členskom štáte, a to predtým, ako bolo v osobitnom konaní vydané vyhlásenie o uznaní a/alebo vykonateľnosti?
            
         
               5.
            
            
               Pokiaľ sa predlžuje platnosť rozhodnutia súdu nariaďujúceho umiestnenie dieťaťa do zariadenia domovskej starostlivosti iného členského štátu na určitú dobu podľa článku 56 nariadenia Rady č. 2201/2003 na ďalšiu stanovenú dobu, je pri každom takomto predĺžení potrebný súhlas druhého členského štátu podľa článku 56?
            
         
               6.
            
            
               Pokiaľ sa predlžuje platnosť rozhodnutia súdu nariaďujúceho umiestnenie dieťaťa do zariadenia domovskej starostlivosti iného členského štátu na určitú dobu podľa článku 56 nariadenia Rady č. 2201/2003 na ďalšiu stanovenú dobu, musí byť takéto rozhodnutie uznané alebo vyhlásené za vykonateľné v inom členskom štáte pri každom takomto predĺžení?
            
         
      (1)  Ú. v. EÚ L 338, s. 1; Mim. vyd. 19/06, s. 243.